CELEX: 62022CN0042
Language: et
Date: 2022-01-19 00:00:00
Title: Kohtuasi C-42/22: Eelotsusetaotlus, mille on esitanud Supremo Tribunal Administrativo (Portugal) 19. jaanuaril 2022 – Global, Companhia de Seguros SA versus Autoridade Tributária e Aduaneira

25.4.2022   
            
            
               ET
            
            
               Euroopa Liidu Teataja
            
            
               C 171/17
            
         
      Eelotsusetaotlus, mille on esitanud Supremo Tribunal Administrativo (Portugal) 19. jaanuaril 2022 – Global, Companhia de Seguros SA versus Autoridade Tributária e Aduaneira
      (Kohtuasi C-42/22)
      (2022/C 171/21)
      Kohtumenetluse keel: portugali
      
         Eelotsusetaotluse esitanud kohus
      
      Supremo Tribunal Administrativo
      
         Põhikohtuasja pooled
      
      
         Apellant: Global, Companhia de Seguros SA
      
         Vastustaja: Autoridade Tributária e Aduaneira
      
         Eelotsuse küsimused
      
      
                  A.
               
               
                  Kas kuuenda käibemaksudirektiivi (1) artikli 13 B osa punkti a ja sellest tulenevalt käibemaksudirektiivi (2) artikli 135 lõike 1 punkti a tuleb tõlgendada nii, et mõiste „kindlustus- ja edasikindlustustehingud“ hõlmab käibemaksuvabastuse kohaldamiseks selliseid seotud või täiendavaid tegevusi nagu avariilistest sõidukitest saadud osade ost ja müük?
               
            
                  B.
               
               
                  Kas kuuenda käibemaksudirektiivi artikli 13 B osa punkti c ja sellest tulenevalt käibemaksudirektiivi artikli 136 punkti a tuleb tõlgendada nii, et avariilistest sõidukitest saadud osade ostu ja müüki tuleb käsitada üksnes maksust vabastatud üksuse tegevusalana, tingimusel et need kaubad ei andnud õigust käibemaksu maha arvata?
               
            
                  C.
               
               
                  Kas käibemaksu neutraalsuse põhimõttega on vastuolus see, kui avariilistest sõidukitest saadud osade müümine kindlustusandjate poolt ei ole käibemaksust vabastatud, kui käibemaksu mahaarvamise õigust ei ole olnud?
               
            
         (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas (EÜT 1977, L 145, lk 1; ELT eriväljaanne 09/01, lk 23).
      
         (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006, L 347, lk 1).